vacet
den vors collarde gedeilt hadde de hueringe van twintich
dachmale beemps gelegen in kesselbroec gedaen tegen
den rentmeester van loven en den rentmeester sproffs
die welcke hueringe de vors gheert
van loven
alleene betaelt heeft en de vors jan geloofde
hem des gheert voir hem verleide afteslane aen
tghene des hij hem sculdich wae en dat cokart
half de proffijten vand vors beempde gehadt heeft
die pointen woude de vors gheert den vors cokart
gheven tot zijnd eedt oft hij boot die selve te
houden hoopende dat hij van dien eeden kyeseijsoude
Ende oft hij zijns vermets volcomen conde ende
cokart die gedeilde eede niet doen en woude dat
hij dan gehouden zijn soude den vors gheerde vand
hove goede geuedinghe vanden vors erve te doen Op
dwelc de vors jan hem verantwerden ontkinde tprincipael
van des vors gheerts vermete en stelde vort divse
reden hem inden rechte of luttel oft niet vele
dienende Ende also wert ten uutsten na reden
van ptien en dbijleggen des vors gheerts die zijns
vmets vand vors pointen volquam getmijneert voir
reden en recht dat de vors cokart gehouden
sijn soude den vors geerde int vors huys ende
hoff met rechte behourlic te goeden en kyefen de
gedeilde eede vors te gheven oft te nemen en hebben
dien avolghen vanden vors peningen des recht
soude wesen Act in pleno consilio man viii
Item willem vanden dale becke heeft geloeft jouff katlijne
weduwe jans wilen de witte vier ryns guld in goude
en eenen stuver bynnen xiiii nachten na ons lieve
vruwen dach natuntat xxiii te betalen tamq ass corp
godefride hanckart substituto burg man ix